
1. UVOD

Zakonom o upravljanju državnom imovinom („Narodne novine“, broj 52/18) određeni su dokumenti upravljanja i raspolaganja imovinom: Strategija upravljanja i raspolaganja imovinom, Plan upravljanja imovinom i Izvješće o provedbi Plana upravljanja imovinom. Navedena tri dokumenta ključni su i međusobno povezani dokumenti upravljanja i raspolaganja državnom imovinom, odnosno imovinom JLP(R)S.

	Strategijom su određeni srednjoročni ciljevi i smjernice upravljanja imovinom uvažavajući pri tome gospodarske i razvojne interese Općine Cerna. Planovi upravljanja imovinom u vlasništvu Općine usklađeni su sa Strategijom, sadrže analizu stanja i razrađene planirane aktivnosti u upravljanju pojedinim oblicima imovine u vlasništvu Općine Cerna. 

	Plan upravljanja imovinom je jedinstveni dokument sveobuhvatnog prikaza transparentnog upravljanja imovinom u vlasništvu Općine. Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine kako bi se osigurala kontrola, javni interes i pravično raspolaganje imovinom u vlasništvu Općine . 

	Plan upravljanja imovinom donosi se za razdoblje od godinu dana. Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske („Narodne novine“, broj 24/14).

	Izvješće o provedbi Plana upravljanja prati strukturu svih poglavlja godišnjeg plana upravljanja imovinom u vlasništvu Općine, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske („Narodne novine“, broj 24/14). 
	 
	Materijal ovog Izvješća obuhvaća podatke sa stanjem na dan 31. prosinca 2024. godine.
Općina Cerna je izradila i javno objavila Strategiju upravljanja i raspolaganja imovinom u vlasništvu Općine Ružić za razdoblje od 2024. do 2029. godine (dalje u tekstu: Strategija) koja je donesena 30. lipnja 2024. godine i Plan upravljanja imovinom u vlasništvu Općine Cerna  za 2024. godinu (dalje u tekstu Plan upravljanja za 2024. godinu). 

	Smjernicama Europske unije u upravljanju imovinom upućuje se na nužnost sveobuhvatne evidencije imovine kao infrastrukturne pretpostavke učinkovitog upravljanja imovinom. 












1.1. Zakonske osnove - najvažniji propisi o upravljanju imovinom

Zakoni i podzakonski propisi: 

• Zakon o upravljanju državnom imovinom („Narodne novine“, broj 52/18), 
• Zakon o uređivanju imovinskopravnih odnosa u svrhu izgradnje infrastrukturnih građevina („Narodne novine“, broj 80/11, 144/21), 
• Zakon o zakupu i kupoprodaji poslovnog prostora („Narodne novine“, broj 125/11, 64/15, 112/18),
 • Zakon o šumama („Narodne novine“, broj 68/18, 115/18, 98/19, 32/0, 145/20), 
• Zakon o vodama („Narodne novine“, broj 66/19, 84/21), 
• Zakon o poljoprivrednom zemljištu („Narodne novine“, broj 20/18, 115/18, 98/19, 57/22), 
• Zakon o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22), 

• Zakon o prostornom uređenju („Narodne novine“, broj 153/13, 65/17, 114/18, 39/19, 98/19), 
• Zakon o gradnji („Narodne novine“, broj 153/13, 20/17, 39/19, 125/19), 
• Zakon o komunalnom gospodarstvu („Narodne novine“, broj 68/18, 110/18, 32/20), 
• Odluka o kriterijima, mjerilima i postupku dodjele prostora u vlasništvu Republike Hrvatske na korištenje organizacijama civilnog društva radi provođenja programa i projekta od interesa za opće dobro (Povjerenstvo Vlade Republike Hrvatske, od 30. lipnja 2015. god.), 
• Zakon o Središnjem registru državne imovine („Narodne Novine“, broj 112/18), 
• Uredba o Registru državne imovine („Narodne novine“, broj 3/20), 
• Uredba o osnivanju prava građenja i prava služnosti na nekretninama u vlasništvu Republike Hrvatske („Narodne novine“, broj 10/14, 95/15, 52/18, 95/18)

1.2. Kadrovske osnove za rad 

	Poslovi upravljanja i raspolaganja imovinom se najvećim dijelom obavljaju u okviru Jedinstvenog upravnog odjela Općine Cerna, a kontrolu navedenih poslova obavljaju odgovorne osobe. 
	Internim aktima su utvrđeni uvjeti i način postupanja kod pojedinih oblika raspolaganja i upravljanja nekretninama.

2. IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA U (SU)VLASNIŠTVU OPĆINE CERNA

	 Trgovačka društva kojima je suvlasnik Općina Cerna znatno pridonose cjelokupnoj gospodarskoj aktivnosti i pružaju usluge od javnog interesa. Unatoč svom specifičnom karakteru, ona moraju prilagoditi svoju organizaciju i  učinkovito i zakonsko poslovanje. 






Općina Cerna u svom vlasništvu ima sljedeće udjele u poduzećima:

	Redni broj
	Trgovačko društvo
	Sjedište društva
	OIB
	Poslovni udio (%)

	   1.
	HRŽ d.o.o.
	Županja, Veliki kraj 66
	52978095437
	4,863

	2.
	Vinkovački vodovod i kanalizacija, d.o.o.
	Vinkovci,  Ulica Dragutina Žanića- Karle 47A
	30638414709
	3,95

	3.
	Agro-klaster  d.o.o.
	Vinkovci, Glagoljaška ulica 27
	45539826065
	6,58

	4.
	AC d.o.o.
	Cerna, Šetalište
dr. Franje Tuđmana 2
	67533839771
	50

	5.
	Energana Cerna
	Cerna, Šetalište
dr. Franje Tuđmana 2
	70691086719
	1,35



2.1. Operativne mjere upravljanja trgovačkim društvima u suvlasništvu Općine Cerna

Tijekom 2024. godine Općina Cerna je u okviru upravljanja suvlasničkim udjelom trgovačkih društava obavljala sljedeće poslove:
1. Kontinuirano prikupljala i analizirala izvješća o poslovanju dostavljena od trgovačkih društava
2. Sukladno Uredbi o izmjenama i dopunama uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila, trgovačka društva u (su)vlasništvu više jedinica lokalne i područne (regionalne) samouprave do 31. ožujka tekuće godine za prethodnu godinu, dostavlja Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu  financijskog upravljanja i kontrola za područja koja su bila revidirana čelniku, one jedinice lokalne i/ili područne (regionalne) samouprave koja ima najveći udio u (su)vlasništvu trgovačkog društva a svim ostalim jedinicama lokalne i/ili područne (regionalne) samouprave koje imaju udjele u vlasništvu dostavlja na znanje presliku dostavljene dokumentacije. 
	3. Sudjelovala na skupštinama trgovačkih društava i pratila provedbu odluka skupština trgovačkih društava.









3. IZVJEŠĆE O PROVEDBI  GODIŠNJEG PLANA UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE CERNA
Poslovni prostori su, prema odredbama Zakona o zakupu i kupoprodaji poslovnog prostora           („Narodne novine broj: 125/11, 64/15, 112/18) poslovne zgrade, poslovne prostorije, garaže i garažna mjesta. 
Općina Cerna trenutno raspolaže, odnosno u svom vlasništvu ima poslovne prostore koji su dani u zakup. Poslovni prostori Općine su navedeni u sljedećoj tablici:

	Redni broj
	Naziv/opis poslovnog prostora
	Adresa
	Površina
   (m2)
	Cijena
  (eur)
	Zakupnik
	Trajanje Zakupa

	1.
	Stan u stambeno poslovnoj zgradi
	Kralja Tomislava 4
	54
	66,36
	Muharem Brčić
	Neograničen rok

	2. 
	Zgrada nogometnog kluba
	Kolodvorska 2
	384,7
	Bez naknade
	NK „Tomislav“ Cerna
	Neograničen rok

	3.
	Zgrada nogometnog kluba
	Tomislavova 7a
Šiškovci
	54,5
	Bez naknade
	NK “Budućnost“ Šiškovci
	Neograničen rok

	4. 
	Udruga umirovljenika općine Cerna
	Šetalište dr. Franje Tuđmana 7
	28,48
	Bez naknade
	Udruga umirovljenika općine Cerna
	Neograničen rok

	5. 
	ŠRD „Šaran“
	Kolodvorska 2
	135,78
	Bez naknade
	ŠRD „Šaran“
Cerna-Šiškovci
	Neograničen rok

	6.
	Dom Kulture Šiškovci
	Josipa Kozarca 1
Šiškovci
	264,4
	
-
	KUD Slavko Janković
	
-

	7. 
	Općina Cerna
	Šetalište dr. Franje Tuđmana 2
	509
	Bez naknade
	Općina Cerna
	Neograničen rok

	8.
	Općina Cerna
	J.J.Strossmayera 1
	71
	Bez naknade
	Udruga Divan
	Neograničen rok









4. IZVJEŠE O PROVEDBI GODIŠNJEG PLANA UPRAVLJANJA I RASPOLAGANJA GRAĐEVINSKIM I POLJOPRIVREDNIM ZEMLJIŠTEM U VLASNIŠTVU OPĆINE CERNA

4.1. Građevinsko zemljište
             Građevinsko je zemljište, prema odredbama Zakona o prostornom uređenju NN(153/13, 65/17, 114/18, 39/19, 98/19), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene. 
Građevinsko zemljište čini važan udio nekretnina u vlasništvu Općine Cerna koji predstavlja veliki potencijal za investicije i ostvarivanje ekonomskog rasta. 
Aktivnosti u upravljanju i raspolaganju građevinskim zemljištem u vlasništvu Općine podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine, kao i drugim poslovima u vezi sa zemljištem Općine, ako upravljanje i raspolaganje njima nije u nadležnosti drugog tijela. Građevinsko zemljište označava izgrađeno ili neizgrađeno zemljište koje je dokumentima prostornog uređenja predviđeno za izgradnju građevine ili za drugi način i oblik korištenja ili uređenja, a nalazi se unutar građevinskog područja Općine. 

4.2. Poljoprivredno zemljište

              Poljoprivrednim zemljištem, u smislu Zakona o poljoprivrednom zemljištu NN (20/18, 115/18, 98/19, 57/22), smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji. Poljoprivredno zemljište mora se održavati pogodnim za poljoprivrednu proizvodnju. 
Pod održavanjem poljoprivrednog zemljišta pogodnim za poljoprivrednu proizvodnju smatra se sprječavanje njegove zakorovljenosti i obrastanja višegodišnjim raslinjem, kao i smanjenje njegove plodnosti. 
Za što učinkovitije upravljanje i raspolaganje zemljištem u vlasništvu Općine podrazumijeva se provođenje postupaka stavljanja zemljišta u funkciju:  osnivanjem prava građenja i prava služnosti, rješavanjem zahtjeva razvrgnuća suvlasničke zajednice na zemljištu u vlasništvu Republike Hrvatske, općine i drugih osoba, zatim provođenjem postupaka osnivanja založnog prava, davanjem u zakup zemljišta, ako upravljanje i raspolaganje njima nije u nadležnosti nekog drugog tijela. 
Raspolaganje navedenim nekretninama  vršiti će se prema potrebi.







4.3. Poduzetnička zona 

              Od 2001.godine provode se programi Vlade za poticanje malog gospodarstva, te je donesen i Zakon o unaprjeđenju poduzetničke infrastrukture NN (93/13, 114/13, 41/14, 57/18, 138/21) u kojemu se u članku 2., stavka 2. i 3. definirani pojam i cilj unaprjeđenja poduzetničke infrastrukture u Republici Hrvatskoj. Poduzetničke zone su sukladno Zakonu definirane kao infrastrukturno opremljena područja određena prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Njihova osnovna karakteristika je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone zajedno s ostalim korisnicima poduzetničke zone.

Na temelju Ugovora o darovanju broj:225-03/2022 od 13.10.2022.godine i Odlukom Ministarstva prostornoga uređenja, graditeljstva i državne imovine o darovanju nekretnina k.o. Cerna; k.č.br. 2510/1, 2511, 2618 sa Republike Hrvatske prelazi u vlasništvo Općine Cerna.

Tablica- Poduzetnička zona Zagrađe

	Redni broj
	Katastarska općina
	Katastarska čestica
	Rudina
	Površina (m2)

	1.
	Cerna
	2510/1
	Oranica Trebljevine 
	145 728

	2.
	Cerna
	2511
	Oranica Trebljevine
	188 647

	3.
	Cerna
	2618
	Oranica Zagrađe
	145 284

	4.
	Cerna
	2619/16
	Oranica Zagrađe, Cerna
	5043

	5.
	Cerna
	2619/17
	Oranica Zagrađe, Cerna
	4301

	5.
	Cerna
	2619/18
	Oranica Zagrađe, Cerna
	4239

	6.
	Cerna
	2619/23
	Oranica Zagrađe, Cerna
	4285

	7.
	Cerna
	2619/24
	Oranica Zagrađe, Cerna
	4277

	8.
	Cerna
	2619/25
	Oranica Zagrađe, Cerna
	4268

	9.
	Cerna
	2619/26
	Oranica Zagrađe, Cerna
	4260

	10.
	Cerna
	2620/1
	Ulica Zagrađe (deponija)
	10075

	11.
	Cerna
	2620/17
	Ulica Zagrađe
	3592


Izvor: Općina Cerna


Temeljem raspisanog Javnog natječaja za osnivanje prava građenja sa mogućnošću otkupa u poduzetničkoj zoni „Zagrađe“ Cerna od dana 28. listopada 2023. godine te Odluke o odabiru najpovoljnijeg ponuditelja za osnivanje prava građenja s mogućnošću otkupa u poduzetničkoj zoni „Zagrađe“ u Cerni od 30. studenog 2023. godine KLASA: 406-04/23-01/6, URBROJ: 2196-11-02-23-10, upisano je pravo građenja na k.č.br.2618 u k.o.Cerna.
Stjecatelj prava građenja obvezao se u roku od 36 mjeseci po potpisu  ugovora izgraditi poslovni objekt, ishoditi uporabnu dozvolu, započeti sa radom i zaposliti radnike.

	Redni broj
	K.o.
	K.č.
	Stjecatelj prava građenja
	Površina (m2)
	Namjena

	1.
	Cerna
	2618
	„Čolak“ obrt za trgovinu i prijevoz, Rokovci, Vinkovačka ulica 43
	5 000
	izgradnje radionice za održavanje vozila

	2.
	Cerna
	2618
	Drvo dizajn TMA j.d.o.o.  Cerna, Mala Cerna 157
	10 000
	izgradnje hale i pilane, te obavljanja djelatnosti proizvodnje građevne stolarije i elemenata

	3.
	Cerna
	2618
	IB Intermedia d.o.o.  Cerna, Velika Cerna 20
	5 000
	obavljanja djelatnosti obrade metala što uključuje glodanje, savijanje, zavarivanje, ravnanje, brušenje, rezanje  metalnih predmeta.



5. IZVJEŠĆE O PROVEDBI PLANA UPRAVLJANJA I RASPOLAGANJA NERAZVRSTANIM CESTAMA U VLASNIŠTVU OPĆINE CERNA

Jedan od ciljeva u Strategiji je da Općina Cerna mora na racionalan i učinkovit način upravljati svojim nekretninama odnosno nerazvrstanim cestama. 

6. IZVJEŠĆE O PROVEDBI GODIŠNJEG PLANA PRODAJE I KUPOVINE NEKRETNINA U VLASNIŠTVU OPĆINE CERNA

           Rješenjem o nasljeđivanju broj: O-1022/23-8, UPP/OS Čakovec-113/23, Općina Cerna je naslijedila nekretninu upisanu u k.o. Cerna, zk.ul.br: 15, k.č.br.409, kuća i dvorište u selu od 2586 m2 u 3/24 dijela. Temeljem zahtjeva i Odluke o prodaji nekretnine neposrednom pogodbom, Općina Cerna prodala je dio naslijeđene nekretnine u iznosu 2.534,40 eura.


7. IZVJEŠĆE O PROVEDBI GODIŠNJEG PLANA PROVOĐENJA POSTUPAKA PROCJENE IMOVINE U VLASNIŠTVU OPĆINE CERNA

U 2024. godini nije bilo aktivnosti.

8. IZVJEŠĆE O PROVEDBI GODIŠNJEG PLANA RJEŠAVANJA IMOVINSKO- PRAVNIH ODNOSA

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. Nadalje, potrebno je utvrditi kriterije i vrstu nekretnina koje bi bile prikladne da se njihovo korištenje prenese na jedinice lokalne i područne (regionalne) samouprave. Jedinice lokalne i područne samouprave bi te nekretnine koristile za unaprijed određene namjene koji bi se prije ustupanja na korištenje predočile ovlaštenom tijelu Republike Hrvatske.
Općina Cerna je tijekom 2024. godine je rješavala imovinsko pravne odnose u dijelu koji se odnose za potrebe realizacije projekata od interesa za općinu.
9. IZVJEŠĆE O PROVEDBI PLANA POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE

Strategijom su definirani sljedeći ciljevi vezani uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Cerna:
1. Potrebno je na internet stranici Općine Cerna na uočljiv i lako pretraživ način omogućiti informiranje javnosti o upravljanju i raspolaganju imovinom,
2. Organizirati učinkovitije i transparentno korištenje imovine u vlasništvu Općine Cerna s ciljem stvaranja novih vrijednosti i ostvarivanja veće ekonomske koristi.

Na Internet stranici Općine Cerna objavljuju se svi dokumenti bitni za upravljanje i raspolaganje imovinom za koje imaju obvezu ažuriranja.
Javnosti je na raspolaganju i službenik za informiranje koji postupa u aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama („Narodne novine“, broj 25/13, 85/15, 69/22).



10. PLAN ZAHTJEVA ZA DAROVANJE NEKRETNINA UPUĆENIH MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE
Nekretnine u vlasništvu Republike Hrvatske mogu se darovati jedinicama lokalne i područne (regionalne) samouprave.
Nekretnine u vlasništvu Republike Hrvatske mogu se darovati u svrhu:
 − ostvarenja projekata koji su od osobitog značenja za gospodarski razvoj, poput izgradnje poduzetničkih zona te realizacije strateških investicijskih projekata od šireg značaja za Republiku Hrvatsku i/ili jedinice lokalne i područne (regionalne) samouprave, koji su kao takvi utvrđeni od strane nadležnog tijela jedinica lokalne i područne (regionalne) samouprave, 
− ostvarenja projekata koji su od općeg javnog ili socijalnog interesa, poput izgradnje škola, dječjih vrtića, bolnica, domova zdravlja, društvenih domova, izgradnje spomen obilježja i memorijalnih centara, groblja, ustanova socijalne skrbi, provođenje programa deinstitucionalizacije osoba s invaliditetom, izgradnje sportskih i drugih sličnih objekata i provedbe programa prema Zakonu o društveno poticanoj stanogradnji, ukoliko se ne osniva pravo građenja, i 
− izvršenja obveza Republike Hrvatske.

Općina Cerna zatražila je od  Ministarstva obrane Republike Hrvatske i Ministarstva prostornoga uređenja, graditeljstva i državne imovine darovanje nekretnine (stambeno-poslovne zgrade sa 20 stanova i 10 poslovnih prostora) upisane u zemljišne knjige Općinskog suda u Vinkovcima, Stalna služba u Županji, k.č. br. 455/2 u k.o. Cerna.
Općina Cerna je tijekom 2024. godine dostavila Ministarstvu prostornoga uređenja, graditeljstva i državne imovine i Ministarstvu obrane dopunu zahtjeva za darovanje nekretnina i nekoliko molbi i požurnica za što žurnijim rješavanjem vlasničkih odnosa. 

                                                       OPĆINSKI NAČELNIK
                                     Josip Štorek

